GRB

REPUBLIKA HRVATSKA

VARAŽDINSKA ŽUPANIJA

OPĆINA PETRIJANEC

OPĆINSKI NAČELNIK

KLASA: 008-02/18-01/7

URBROJ: 2186-06-02/18-01

Petrijanec, 12. listopada 2018.

Na temelju članka 13. Zakona o pravu na pristup informacijama (»Narodne novine«, broj 25/13 i 85/15) i članka 48. Statuta Općine Petrijanec (»Službeni vjesnik Varaždinske županije«, broj 16/13 i 52/17), općinski načelnik dana 12. listopada 2018. godine, donosi

**ODLUKU**

**o imenovanju zamjenika službenika za informiranje**

**Članak 1.**

Ovom Odlukom određuju se zamjenice službene osobe mjerodavne za rješavanje prava na pristup informacijama (službenika za informiranje).

**Članak 2.**

Za zamjenice službenice za informiranje imenuju se:

Biserka Vukešin, administrativno računovodstveni referent i

Božica Rukljić, stručni suradnik za računovodstvo i financije.

**Članak 3.**

Zamjenica koja zamjenjuje službenicu za informiranje obavlja poslove službenice za informiranje u slučaju njezine odsutnosti ili spriječenosti, ima sve ovlasti i obveze kao i službenica za informiranje koja je utvrđena Odlukom o imenovanju službenika za informiranje, KLASA: 008-02/18-01/6, URBROJ: 2186-06-02/18-01 od dana 12. listopada 2018. godine.

**Članak 4.**

Zamjenica službenice za informiranje u obavljanju poslova obvezna je postupati u skladu s odredbama Zakona o pravu na pristup informacijama. Pisani zahtjev kojim se traži ostvarivanje prava na pristup informaciji u slučaju zamjene službenice za informiranje može se proslijediti putem elektronske pošte na adresu [pisarnica@petrijanec.hr](mailto:pisarnica@petrijanec.hr).

**Članak 5.**

Danom stupanja na snagu ove Odluke prestaje važiti Odluka o imenovanju zamjenika službenika za informiranje, KLASA: 008-02/17-01/2, URBROJ: 2186-06-17-704 od dana 2. listopada 2017. godine (»Službeni vjesnik Varaždinske županije« broj 58/17).

**Članak 6.**

Ova Odluka stupa na snagu danom donošenja, a objaviti će se u »Službenom vjesniku Varaždinske županije« i na internetskim stranicama Općine Petrijanec www.petrijanec.hr.

OPĆINSKI NAČELNIK

Željko Posavec, mag.ing.mech., v. r.